**הנדון: הצטרפות בית הספר לתוכנית "פלתורה" מבית מטח**

הורים יקרים,

בשנת הלימודים הנוכחית, תלמידים ותלמידות יתחילו ללמוד מקצוע חדש במערכת השעות – מדעי המחשב. הם ילמדו מושגים בסיסיים בתחום זה כבר ביסודי.

הלמידה תתבצע באמצעות סביבת למידה משחקית שאינה דורשת ידע קודם בשם פלתורה, שפותחה בשיתוף פעולה של מטח (המרכז לטכנולוגיה חינוכית) ומכון ויצמן.

**פלתורה היא פלטפורמה פדגוגית לתלמידי יסודי, המפתחת מיומנויות חוצות תחומי דעת של פתרון בעיות מורכבות וחשיבה חישובית. הפלטפורמה מבוססת על משחק מחשב בעל ממשק ידידותי ונקי, המשתמש בשפה ויזואלית וללא צורך בשפת תחביר מיוחדת.**

במהלך הלמידה התלמידים נחשפים לעקרונות מעולם מדעי המחשב – סיבה ותוצאה, הפשטה והכללה, תגובות שרשרת, והתנהגות סדרתית ומקבילה.

פלתורה מאתגרת את התלמידים, ובעזרתה התלמידים יטפחו עקרונות חשובים של:

• יצירתיות

• ארגון וניתוח של מידע באופן לוגי

• אוטומציה של פתרונות באמצעות חשיבה אלגוריתמית

• פתרון בעיות

• קבלת החלטות ושיתופיות

• עבודת צוות

והכול באמצעות עקרונות של פדגוגיה משחקית.

המיומנויות והכלים שהתלמידים ירכשו ישמשו אותם בעולם החדש שאנו חיים בו ובשוק העבודה העתידי. אנו מאמינים שהלמידה באמצעות הסביבה החדשה תעניק לילדים חוויית למידה מהנה, ותחזק את המוטיבציה, המסוגלות והעצמאות שלהם.

**הסביבה זמינה ב"אופק" מבית מטח, סביבת הלימוד המלווה אותם לאורך כל השנה.**

**אנחנו מזמינים אתכם להיות שותפים לתהליך ולחוויית הלמידה, להתעניין ולעודד את הילדים לבצע את המשימות.**

אם הילדים נתקלים בקשיים טכניים, יש לפנות למוקד התמיכה הטכנית של מטח בטלפון:

03-6200622

בברכה,

צוות בית הספר